cyanic-selkie/wikianc huggingface dataset:
Green Day
Father of All Motherfuckers ja paluu
30. lokakuuta 2020 yhtyeen sivuprojekti The Network aktivoitui sitten vuoden 2005 julkaisemalla videon "The Prophecy". 2. marraskuuta 2020 The Network julkaisi uutta musiikkia ensimmäisen kerran 17 vuoteen julkaisemalla musiikkivideon singlestä "Ivankkka is a Nazi". The Network väitti sosiaalisessa mediassa useiden viikkojen aikana, ettei heillä ole mitään tekemistä Green Dayn kanssa. 20. marraskuuta The Network julkaisi Trans Am EP:n. 4. joulukuuta 2020 The Network julkaisi uuden albuminsa Money 2020 Part II: We Told Ya So!.
17. helmikuuta 2021 yhtye tiedotti uudesta singlestä "Here Comes the Shock", joka julkaistiin 21. helmikuuta 2021. 17. toukokuuta 2021 Green Day julkaisi uuden singlen "Pollyanna".
Perintö
Green Dayn levyjä on myyty maailmanlaajuisesti jo yli 85 miljoonaa kappaletta, mikä tekee yhtyeestä kaikkien aikojen kaupallisesti menestyneimmän punk-yhtyeen. Green Day esiintyi toisen kerran Suomessa 8. kesäkuuta 2010. Samana päivänä ilmestyi myös maailmanlaajuisesti Green Day: Rock Band -videopeli.
Yhtyeen musiikki eroaa aiempien vuosikymmenten punkista ollen enemmän tyyliltään punk rockia. Green Dayn suosio on innoittanut myös muita punk- ja rock-yhtyeitä, kuten Sum 41:a ja Good Charlottea.
Muut projektit
Vuodesta 1991 asti Green Dayn jäsenillä on ollut sivuprojekteja muiden muusikoiden kanssa. Merkittäviä näistä ovat olleet Billie Joe Armstrongin Pinhead Gunpowder (jossa on mukana Green Dayn keikkakitaristi Jason White), The Frustrators, jossa Mike Dirnt soittaa bassoa ja The Network, jossa on arveltu kaikkien Green Dayn jäsenten soittavan taiteilijanimillä. Green Day (Armstrong, Dirnt ja Cool) on myös perustanut new wave -musiikkia soittavan Foxboro Hot Tubs -yhtyeen, joka keikkaili vuoden 2008 kesän Yhdysvalloissa. Green Dayn fanit ovat rynnänneet katsomaan idoleitaan uudessa bändissä. Foxboro Hot Tubsin albumi Stop, Drop and Roll julkaistiin 20. toukokuuta 2008.
Green Dayn hyväntekeväisyystöihin kuuluu yhteistyö U2:n kanssa vuonna 2006 ”The Saints Are Coming” -kappaleella, jolla autettiin keräämään rahaa Music Rising -järjestölle hurrikaani Katrinan tuhoamien musiikki-instrumenttien puolesta sekä Natural Resources Defense Council’n (=luonnonvarojen suojeluvaltuusto) tukeminen ”Move America Beyond Oil” -kampanjassa ja muussa ympäristönsuojelussa.
Amurin seisake
Amurin seisake (, entiseltä nimeltään Särkänniemi) on entinen rautatieliikennepaikka Tampereen Särkänniemen kaupunginosassa Särkänniemen huvipuiston eteläpuolella noin kolme kilometriä Tampereen rautatieasemalta länteen. Seisakkeella pysähtyi vielä 1980-luvulla Tampereen ja Vammalan välisiä taajamajunia ja 1990-luvulla sekä sen jälkeen joitakin tilausjunia Särkänniemeen.
Green Day
Muut projektit
Vuonna 2007 Green Day esiintyi The Simpsons Movien alussa esittäen Simpsonit-sarjan tunnuskappaleen. Elokuvassa keikka päättyy siihen, että järven saastunut vesi aiheuttaa vedessä kelluvan lavan uppoamisen tappaen koko yhtyeen.
Amurin seisake
Nykyisin seisake sijaitsee osittain Tampereen liikennepaikan sisällä ja sille on pääsy vain suljetun portin kautta.
Suunnitelmissa on että Amurin, Messukylän, Epilän ja Ylöjärven seisakkeet otettaisiin uudestaan käyttöön.
Green Day
Muut projektit
Green Day julkaisi coverin John Lennonin kappaleesta ”Working Class Hero” Instant Karma: The Amnesty International Campaign to Save Darfur -albumille. Yhtye esitti kappaleen American Idolin finaalijaksossa. Kappale sai Grammy-ehdokkuuden vuonna 2008.
Bosse Larsson
Bo Einar "Bosse" Larsson (2. helmikuuta 1934 Haninge – 12. heinäkuuta 2015) oli ruotsalainen televisiojuontaja. Hän juonsi SVT:llä muun muassa musiikkiohjelmaa Nygammalt vuosina 1972–1989 sekä Allsång på Skansenia 1973–1993.
M-Hydroksibentsoehappo
m-Hydroksibentsoehappo eli 3-hydroksibentsoehappo (C7H6O3) on aromaattisiin karboksyylihappoihin kuuluva orgaaninen yhdiste. Yhdistettä käytetään muun muassa lääkeaineiden, säilöntäaineiden ja värien valmistamiseen. m-Hydroksibentsoehapon isomeerejä ovat salisyylihappo ja p-hydroksibentsoehappo.
Ominaisuudet, valmistus ja käyttö
Huoneenlämpötilassa m-hydroksibentsoehappo on väritöntä kiteistä ainetta. Yhdiste liukenee hieman veteen ja hyvin alkoholeihin ja dietyylieetteriin. Aine on heikko happo ja sen pKa-arvo on 4,1. m-Hydroksibentsoehapon reaktiot ovat tyypillisiä aromaattisille karboksyylihapoille. Se reagoi muodostaen estereitä alkoholien kanssa ja suoloja emästen kanssa, se voidaan pelkistää vedyttämällä 3-hydroksisykloheksaanikarboksyylihapoksi ja se reagoi elektrofiilisella aromaattisella substituutiolla 2- tai 4-asemista.
m-Hydroksibentsoehappoa voidaan valmistaa sulfonoimalla bentsoehappoa ja kuumentamalla muodostunutta m-sulfonbentsoehappoa emäksen kuten alkalimetallihydroksidien kanssa yli 200 °C:n lämpötilaan. Toinen vaihtoehto on tehdä m-aminobentsoehaposta typpihapokkeen avulla diatsoniumsuola, joka reagoi hydroksidi-ionien kanssa m-hydroksibentsoehapoksi. m-Hydroksibentsoehaposta voidaan valmistaa säilöntäaineita, väriaineita, lääkkeitä ja muovinpehmentimiä.
Naisten oikeudet Saudi-Arabiassa
Naisten oikeudet Saudi-Arabiassa ovat olleet rajalliset verrattuna naisten oikeuksiin monissa sen naapurimaissa 1900- ja 2000-luvun alussa, sillä Saudi-Arabiassa sovellettiin tiukasti šaria-lakia. Maailman talousfoorumin vuoden 2016 raportin mukaan Saudi-Arabia sijoittui 141:ksi 144 maasta sukupuolten tasa-arvon osalta.
Naisilta oli aiemmin kielletty äänestäminen vaaleissa tai työskentely poliittisissa viroissa, mutta vuonna 2011 kuningas Abdullah antoi naisille äänestysoikeuden vuoden 2015 vaaleihin. Vuonna 2011 Saudi-Arabiassa oli myös enemmän naispuolisia korkeakoulututkinnon suorittaneita kuin miehiä ja naisten lukutaidon arvioitiin olevan 91%, mikä tosin oli edelleen alhaisempi kuin miesten lukutaito. Vuonna 2013 keski-ikä ensimmäisessä avioliitossa oli saudinaisilla 25 vuotta.
Kuningas Salman määräsi vuonna 2017, että naisille annetaan mahdollisuus käyttää julkisia palveluja, kuten koulutusta ja terveydenhuoltoa, ilman huoltajan (eli miespuolisen läheisen, kuten isän, veljen tai aviomiehen) suostumusta. Kuningas Salman pani myös voimaan vuonna 2018 asetuksen, jonka mukaan naiset voivat ajaa autoa.
Tausta
Sukupuoliroolit Saudi-Arabian yhteiskunnassa tulevat paikallisesta kulttuurista ja tiukasta šaria- lain tulkitsemisesta sunnalaisuuden mukaan. Laki on enimmäkseen kirjoittamaton, joten tuomareille annetaan huomattava harkintavalta, jota he yleensä harjoittavat perinteiden hyväksi.
Uudistuksien vastustaminen
The Economistin mukaan vuoden 2006 Saudi-Arabian kyselyssä kävi ilmi, että 89% saudinaisista ei uskonut, että naisten pitäisi ajaa, ja 86% ei uskonut, että naisten pitäisi työskennellä miesten kanssa. Tämä on kuitenkin ristiriidassa vuoden 2007 gallup-kyselyn kanssa, jossa todettiin, että 66% saudinaisista ja 55% saudimiehistä olivat yhtä mieltä siitä, että naisten olisi voitava ajaa.
Viisisataa saudinaista osallistui vuoden 2006 luentoon Riadissa, joka ei tukenut perinteisten sukupuoliroolien ja -rajoitusten keventämistä. Kirjailija Mashael al-Eissa vastusti uudistuksia sillä perusteella, että Saudi-Arabia on "ihanteellinen ja puhdas islamilainen kansakunta" ja sitä uhkaa "länsimaiset arvot".
Mieshuoltajat
pienoiskuva|pysty|Viimeinen tiedetty kuva Dina Ali Lasloomista (vas.), 24-vuotiaasta saudinaisesta, joka yritti paeta Saudi-Arabian huoltajuuslakia, 10. huhtikuuta 2017. Saudi-Arabian lain mukaan kaikilla naisilla on oltava miespuolinen huoltaja, tyypillisesti isä, veli, aviomies tai setä. Tytöt ja naiset eivät saa matkustaa, harjoittaa virallista liiketoimintaa tai suorittaa tiettyjä lääketieteellisiä menettelyjä ilman miespuolisten huoltajiensa lupaa.
Vuonna 2012 Saudi-Arabian hallitus otti käyttöön uuden politiikan, jossa saudimiehet saavat tekstiviestin matkapuhelimiinsa aina kun heidän huoltajuutensa alla oleva nainen lähtee maasta, vaikka hän matkustaisikin huoltajansa kanssa.
Vuonna 2008 mieshuoltaja käytti väärin huoltajuuslakia, sillä isä sopi 47-vuotiaan miehen 8-vuotiaan tyttärensä aviomieheksi, jotta saisi hyvitettyä velkansa. Miehen vaimo pyysi avioliiton kumoamista, mutta saudituomari kieltäytyi myöntämästä sitä.
Vuonna 2008 Rowdha Yousef ja muut saudinaiset aloittivat vetoomuksen "My Guardian Knows, What's Best for Me", joka keräsi yli 5 000 allekirjoitusta. Vetoomuksessa puolustettiin nykytilannetta ja pyydettiin rangaistusta sellaisille aktivisteille, jotka vaativat "miesten ja naisten välistä tasa-arvoa--".
Vuonna 2016 saudit jättivät ensimmäisen vetoomuksensa miespuolisen holhousjärjestelmän lopettamiseksi, jonka allekirjoitti yli 14 500 ihmistä. Naisten oikeuksien tukija Aziza Al-Yousef toimitti sen henkilökohtaisesti Saudi-Arabian tuomioistuimelle.
Liberalistiset aktivistit hylkäävät huoltajuuden, sillä heidän mukaansa se on naisia alentava. He vastustavat sitä, että heitä kohdellaan "alaisina" ja "lapsina". Saudiaktivisti Wajeha Al-Huwaider on sitä mieltä siitä, että suurin osa Saudi-Arabian miehistä ovat huolehtivia, mutta "se on samanlainen tunne kuin vammaisilla tai eläimillä. Ystävällisyys tulee säälistä, kunnioituksen puutteesta.” Hän vertaa miespuolista huoltajuutta orjuuteen.
Saudi-Arabian hallitus on hyväksynyt kansainväliset ja kotimaiset naisten oikeuksia koskevat julistukset ja väittää, että holhouslakia ei ole. Virallisesti vakuutetaan, että kansainvälisiä sopimuksia sovelletaan tuomioistuimissa. Kansainväliset järjestöt ja kansalaisjärjestöt ovat kuitenkin epäilevällä kannalla. Riyadhin liikenaisen Hoda al-Geresin mukaan hallitus on ollut hitaasti toteuttamassa vuoden 2004 päätöslauselmaa työllisyyden lisäämiseksi ja suojelemiseksi väärinkäyttäjiltä.
Toukokuussa 2017 ilmoitettiin, että kuningas Salman on antanut määräyksen, jonka mukaan naiset voivat käyttää julkisia palveluita, kuten koulutusta ja terveydenhuoltoa, ilman huoltajansa lupaa.
Hijab ja pukeutumiskoodi
pienoiskuva|pysty|Saudinainen, jolla on perinteinen [[niqab.]] Hijab on perinteinen islamilainen normi, jonka mukaan naisia vaaditaan peittämään kehonsa, kun he menevät ulos tai ovat miesten keskuudessa ja pukeutumaan vaatimattomasti. Saudi-Arabia poikkeaa monista islamilaisista yhteiskunnista, sillä se vaatii niqabin käyttöä, jossa kaikki muu osa vartalosta on peitossa lukuun ottamatta käsiä ja silmiä.
Perinteisesti naisten vaatteet eivät saa paljastaa mitään hänen kehostaan. Sen pitäisi olla paksu, läpinäkymätön ja löysä. Sen ei pitäisi muistuttaa miesten (tai ei-muslimien) vaatteita.
Pukukoodin tiukkuus vaihtelee alueittain. Esimerkiksi Jeddassa monet naiset menevät ulos peittämättä kasvojaan, mutta Riyadh taas on konservatiivisempi.
Vaikka pukeutumiskoodia pidetään usein lännessä jopa sortona, saudinaiset sijoittavat pukeutumiskoodin alhaiseksi uudistusluettelossa tai jättävät sen kokonaan pois.
Jotkut naiset haluavat myös noudattaa maan määräämää pukeutumista. He mainitsevat islamilaisen hurskauden ja ylpeyden perheen perinteistä. Monille naisille pukeutumiskoodi on osa vaatimattomuutta, jonka islam takaa naisille. Jotkut näkevät uudistusyritykset länsimaalaisten islamilaisvastaisina hyökkäyksinä.
Vuonna 2017 nainen pidätettiin siitä, että hän esiintyi lyhyeen hameeseen pukeutuneena videossa jossa hän käveli muinaisen linnoituksen ympärillä Ushayqirissa.
Sukupuolierottelu
Useimmissa Saudi-Arbian taloissa on yksi sisäänkäynti miehille ja toinen naisille. Arabian sana talon eristäytyneelle alueelle on harim, joka tarkoittaa "kiellettyä" ja "pyhää". Yksityinen tila on naisille kun taas julkinen tila, kuten olohuone, on varattu miehille. Perinteisissä talonrakennuksissa on myös korkeat seinät ja verhot, jotka suojaavat perhettä ja erityisesti naisia yleisöltä.
Erottelu on erityisen tiukkaa ravintoloissa, koska syöminen vaatii abayan eli pitkän kaapumaisen vaatteen osittaisen poistamisen. Useimmissa Saudi-Arabian ravintoloissa on "perhe" ja "poikamies" -osat, jälkimmäinen naimattomille miehille. Perheellisten naisten tai miesten on istuttava perheosassa. Perheiden osassa ruokailijat istuvat yleensä erillisissä huoneissa tai taulujen ja verhojen takana. Tarjoilijoiden odotetaan antavan naisille aikaa peittää itsensä ennen saapumista, vaikka tätä käytäntöä ei aina noudateta.
Käytännön näkökulmasta sukupuolten sekoittuminen on melko yleistä jokapäiväisessä elämässä. Naiset tavallisesti ottavat takseja, joita ajavat miehet. Siivoojat, taksinkuljettajat ja tarjoilijat ovat yleensä ulkomaalaisia, jolloin erottelu ei ole niin tiukkaa.
Koulutus
Naisten lukutaidon arvioidaan olevan 91%, mikä ei ole kaukana miesten lukutaidosta. Vuonna 1970 vain 2% naisista oli lukutaitoisia ja 15% miehistä. Yhä useammat naiset saavat korkea-asteen koulutuksen; 50 prosenttia kaikista Saudi-Arabian korkeakoulututkinnon suorittaneista on naisia.
Koulutuksen laatu on kuitenkin naisilla pienempi kuin miehillä. Opetussuunnitelmia ja oppikirjoja päivitetään harvemmin, ja opettajat ovat yleensä vähemmän päteviä. Korkeammilla tasoilla miehillä on paremmat tutkimuslaitokset. Saudinaiset määrittelevätkin koulutuksen tärkeimmäksi alueeksi naisten oikeuksien uudistamisessa.
Peruskoulutus
Saudi-Arabian yleissivistävä koulutus on kaikilla tasoilla erotettu sukupuolen mukaan, ja yleensä naiset ja miehet eivät käy samaa koulua. Lisäksi miehiltä on kielletty opettaa tai työskennellä tyttöjen kouluissa, ja naiset eivät saa opettaa poikakouluissa.
Urheilu
Saudi-Arabia oli yksi harvoista maista vuoden 2008 olympialaisissa ilman naispuolista valtuuskuntaa- vaikka naisurheilijoita olikin.
Kesäkuussa 2012 Lontoon Saudi-Arabian suurlähetystö ilmoitti, että naisurheilijat kilpailisivat ensimmäistä kertaa Lontoossa 2012 olympialaisissa.
Ajaminen
Kesäkuuhun 2018 saakka naisilla ei ollut oikeutta ajaa Saudi-Arabiassa Kuningas Salman päätti 26. syyskuuta 2017, että naisilla on oikeus saada ajokortti, joka antaisi naisille ajo-oikeuden seuraavana vuonna.
YK:n ihmisoikeusvirasto sanoi: "Päätös antaa Saudi-Arabian naisille mahdollisuus ajaa on ensimmäinen suuri askel kohti naisten itsemääräämisoikeutta ja riippumattomuutta, mutta vielä on paljon tehtävää sukupuolten tasa-arvon saavuttamiseksi kuningaskunnassa." Ihmisoikeusasiantuntija Philip Alston ja YK:n naisten syrjintää käsittelevä työryhmä rohkaisivat Saudi-Arabian hallitusta osoittamaan uudistusmielisyyttä kumoamalla syrjivät lait, jotta varmistettaisiin naisten tasa-arvo sekä lainsäädännössä että käytännössä.
pienoiskuva|Manal al-Sharif, naisten oikeuksien aktivisti Saudi-Arabiassa.
Henkilöllisyystodistus
1-vuotiaana Saudi-Arabian miehille myönnetään henkilöllisyystodistus, joita heidän täytyy pitää aina mukanaan. Ennen 2000-lukua naiset eivät kuitenkaan saaneet kortteja. Henkilöllisyyden todistaminen olikin vaikeaa saudinaisille, sillä he eivät voineet omistaa myöskään passeja tai ajokortteja.
Saudi-Arabian uskonnolliset viranomaiset ulamat vastustivat ajatusta antaa erillisiä henkilökortteja naisille. Monet muut konservatiiviset Saudi-Arabian kansalaiset väittivät, että kortit, jotka osoittavat naisen paljastetun kasvon, rikkovat Saudi-tapaa. Naisten oikeudet vapaaseen liikkuvuuteen ja henkilökorttiin ovat kuitenkin vähitellen löystyneet.
Vuonna 2001 myönnettiin pieni määrä henkilötodistuksia naisille, jotka olivat saaneet huoltajiltaan luvan. Kortit annettiin kuitenkin itse huoltajille, ei naisille, ja hallitus selitti sen torjuvan väärennöksiä ja petoksia. Vuoteen 2006 mennessä kortin hankkimista varten ei tarvinnut huoltajan lupaa, ja vuoteen 2013 mennessä henkilöllisyyskortit olivat pakollisia naisille.
Avioliitto
Vuonna 2005 maan uskonnollinen viranomaiset kielsivät pakkoavioliittojen harjoittamisen. Avioehtosopimus tehdään kuitenkin virallisesti aviomiehen ja morsiamen isän välillä. Mies tai nainen ei voi mennä naimisiin ei-saudilaisen kanssa ilman virallista lupaa.
Perheväkivalta
Naisiin ja lapsiin kohdistuvaa väkivaltaa kotona ei perinteisesti pidetty rikollisena asiana Saudi-Arabiassa vuoteen 2013 saakka. 2008 pääministeri määräsi hallituksen laatimaan kansallisen strategian perheväkivallan torjumiseksi. Jotkut Saudi-Arabian säätiö ovat myös järjestäneet koulutusta perheväkivallan torjuntaan. Viisi vuotta myöhemmin, vuonna 2013, Saudi-Arabia käynnisti ensimmäisen merkittävän ponnistelunsa perheväkivallan torjumiseksi.
Elokuussa 2013 Saudi-Arabiassa hyväksyttiin laki, jonka mukaan perheväkivalta on ensimmäistä kertaa rikos. Laissa määrätään vankeusrangaistusta enintään vuoden ajaksi ja enintään 50 000 rialin sakko (13 000 dollaria). Rangaistukset voidaan kaksinkertaistaa toistuville rikoksentekijöille. Laki rankaisee myös seksuaalista hyväksikäyttöä vastaan. Siinä on myös säännös, jossa työntekijät velvoitetaan ilmoittamaan työpaikkansa väärinkäytöksistä työnantajalle. . Saudi-Arabian naisten oikeuksien aktivistit suhtautuivat myönteisesti uusiin lakeihin, vaikka jotkut ilmaisivat huolensa siitä, että lakia ei voida panna täytäntöön menestyksekkäästi ilman uutta oikeuslaitoksen koulutusta, ja että miespuolisen holhouksen perinne olisi edelleen esteenä syytteeseenpanolle.
Lapset
pienoiskuva|Nuori muslimipari ja heidän lapsensa Mekassa. Ei ole olemassa lakeja, jotka määrittäisivät avioliiton vähimmäisikää Saudi-Arabiassa. Maassa uskotaan, että isä voi naittaa tyttärensä, kunhan hän on saavuttanut murrosiän. Vuoden 2009 naisten koulutusta käsittelevässä raportissa todettiin, että "varhainen avioliitto (ennen 16 vuoden ikää) vaikuttaa kielteisesti naisten työllistymismahdollisuuksiinsa ja perheen taloudelliseen asemaan. Se vaikuttaa myös kielteisesti heidän terveyteensä, sillä heillä on suurempi riski kuolla raskauteen ja synnytykseen". YK:n vuoden 2004 raportissa todettiin, että 16% teini-ikäisistä saudinaisista oli tai oli ollut naimisissa.
Vuoden 2010 uutisraportti dokumentoi Shareefan, hylätyn lapsimorsiamen tapauksen. Shareefa naitettiin 80-vuotiaalle miehelle, kun hän oli 10-vuotias. Kaupan järjesti tytön isä. Hänen miehensä kuitenkin erosi hänestä muutaman kuukauden kuluttua avioliitosta ilman hänen tietämystään ja hylkäsi hänet 21-vuotiaana. Äiti yritti ryhtyä oikeustoimiin väittäen, että "Shareefa on nyt 21-vuotias, hän on menettänyt yli 10 vuotta elämästään, mahdollisuutensa koulutukseen, kunnolliseen avioliittoon ja normaaliin elämään. Kuka ottaa vastuuta siitä, mitä hän on käynyt läpi?”
Hallituksen ihmisoikeuskomissio tuomitsi lapsiavioliiton vuonna 2009 ja kutsui sitä "selväksi rikkeeksi lapsia ja heidän psykologisia, moraalisia ja fyysisiä oikeuksiaan vastaan". Komissio suositteli, että minimi-ikä olisi naisilla oltava vähintään 17 ja miehillä 18.
Naisten sukupuolielinten silpomisesta on raportoitu harvoin, mutta on virallisesti sanottu, että sitä esiintyy mahdollisesti vähemmistöjen, kuten afrikkalaisten maahanmuuttajien, keskuudessa. Jotkut organisaatiot ovat epäileviä siitä, voidaanko virallisiin tilastoihin luottaa, sillä hallitus sensuroi arkaluonteisia tietoja. Puolueettoman tutkimustiedon mukaan FGC:n tyypin III radikaalit leikkaukset ovat Saudi-Arabiassa laajassa käytössä ja jopa leikkauksen yleisin muoto.
Oikeudellisesti lapset kuuluvat heidän isälleen. Jos avioero tapahtuu, naisille voidaan antaa lapsen huoltajuus, kunnes lapsi on saavuttanut seitsemän ikävuoden. Vanhemmat lapset myönnetään usein isälle tai isovanhemmille. Naisten perintöosuus Saudi-Arabiassa on yleensä pienempi kuin miehillä. Koraanissa sanotaan, että tyttärien pitäisi periä puolet niin paljon kuin pojat. [ Koraani 4:11 ]
Seksuaalinen väkivalta ja ihmiskauppa
Koska Saudi-Arabiassa ei ole rikoslakia, ei ole olemassa kirjallista lakia, joka nimenomaisesti rankaisisi raiskaajia tai määräisi heille rangaistuksen. Myös raiskauksen uhreja rangaistaan usein.
Siirtotyöläisnaiset, jotka usein työskentelevät kotitapulaisina, edustavat erityisen haavoittuvaa ryhmää, ja heidän elinolosuhteensa ovat joskus orjaperäisiä ja sisältävät fyysistä sortoa ja raiskaamista. Vuonna 2006 Yhdysvaltain suurlähettiläs John Miller, ihmiskaupan seuranta- ja torjuntatoimiston johtaja, sanoi, että ulkomaisten naisten kotitaloustyöntekijöiden pakkotyövoima on yleisin orjuuden muoto Saudi-Arabiassa. Miller väitti, että ihmiskauppa on ongelma kaikkialla, mutta Saudi-Arabiassa porsaanreiät aiheuttavat monien koitapulaisten joutumisen väärinkäytön ja kidutuksen kohteeksi.
Qatifin raiskaustapauksessa 18-vuotias kidnappauksen ja väkivallan uhri tuomittiin Saudi-Arabian tuomioistuimessa kuuden kuukauden vankilatuomioon ja 90 raipaniskuun. Tuomari katsoi, että hän rikkoi sukupuolten erottelua koskevia lakeja. Häntä rangaistiin myös siitä, että hän yritti vaikuttaa tuomioistuimeen median kautta. Oikeusministeriö puolusti rangaistusta sanoen, että hän on tehnyt aviorikoksen ja hän altistui "epämääräisellä pukeutumisellaan" kidnappaukseen. Hänen kidnappaajansa todettiin syyllisiksi sieppauksesta ja heidät tuomittiin vankeusrangaitukseen kahdesta kymmeneen vuoteen.
Human Rights Watchin mukaan yksi raiskaajista kuvasi hyökkäyksen matkapuhelimella, mutta tuomarit kieltäytyivät antamasta sitä todisteeksi. Uhri kertoi ABC Newsille, että hänen veljensä yritti tappaa hänet hyökkäyksen jälkeen. Tapaus herätti kansainvälistä huomiota. Yhdistyneet Kansakunnat arvosteli sosiaalisia asenteita ja miespuolisen holhouksen järjestelmää, joka estää naisia ilmoittamasta rikoksista. YK:n raportissa väitettiin, että naiset eivät voi paeta heitä loukkaavista ympäristöistä, sillä heillä ei ole oikeudellista ja taloudellista riippumattomuutta. Heitä painostetaan edelleen YK:n mukaan avioeroa ja lapsen huoltoa koskevilla käytännöillä, naisiin kohdistuvan väkivallan kriminalisoinnin laiminlyönnillä ja epäjohdonmukaisuuksilla lakien ja menettelyjen soveltamisessa.
Saudi Gazette kertoi vuonna 2009, että 23-vuotias naimaton nainen tuomittiin vuodeksi vankeuteen ja 100 raipaniskuun aviorikoksesta. Hän oli joutunut joukkoraiskauksen uhriksi, tullut raskaaksi ja yrittänyt tehdä abortin.
Muutos
Iranin vallankumous vuonna 1979 ja 11. syyskuuta vuonna 2001 tapahtuneet hyökkäykset (WTC-iskut) vaikuttivat merkittävästi Saudi-Arabian naisten oikeuksiin.
Vuonna 1979 Iranin islamilainen vallankumous johti fundamentalismin elpymiseen monissa islamilaisissa maissa. Fundamentalistit pyrkivät torjumaan länsimaistumista, ja hallitukset pyrkivät puolustamaan itseään vallankumoukselta. Saudi-Arabiassa fundamentalistit miehittivät maailman suurimman moskeijan (Masjid al-Haram) ja vaativat konservatiivisempaa islamilaista valtiota, mukaan lukien "naisten koulutuksen päättämistä". Hallitus vastasi tiukemmalla islamilaisten lakien tulkinnalla ja täytäntöönpanolla. Esimerkiksi sanomalehdiltä kiellettiin julkaisemasta kuvia naisista. Abayan käyttäminen julkisuudessa tuli pakolliseksi.
Kuningas Abdullahin hallitusta pidettiin kohtalaisen progressiivisena. Se avasi maan ensimmäisen oppilaitoksen, nimitti ensimmäisen naispuolisen kabinetin jäsenen ja kielsi perheväkivallan. Sukupuolten eriyttämiseen suhdaututtiin rennosti, mutta se pysyi normaalina. Kriitikot kuitenkin kuvailivat uudistusta aivan liian hitaaksi. Naisten ei sallittu äänestää maan ensimmäisissä kunnallisvaaleissa, vaikka Abdullah tuki naisen oikeutta ajaa ja äänestää. Norah Al-Faiz, ensimmäinen naispuolinen kabinetin jäsen, ei tullut näkyviin ilman kaapuaan, ilmestynut televisioon ilman lupaa tai puhunut miespuolisille kollegoilleen videpuheluita lukuun ottamatta. Hän myös vastustaa tyttöjen koulu-urheilua.
Tohtori Nora Alyousifin mukaan "Saudi-Arabian johto tekee kovasti työtä naisten tukemiseksi... seitsemänkymmentä vuotta sitten olimme täysin erillään maailmasta. Meneillään olevat muutokset ovat yksiselitteisiä, ja olemme vihdoin alkaneet avautua." Tohtori Maha Almuneef sanoi: "Nyt on pieniä askelia. Tulee valtavia askeleita. Mutta useimmille saudeille on opetettu perinteisiä tapoja. Et voi muuttaa yhteiskunnallista järjestystä kerralla."
Kesäkuussa 2018 naiset saivat luvan ajaa autoa. Saudi-Arabia oli ollut viimeinen valtio maailmassa, jossa naiset eivät olleet saaneet ajaa autoa. Syyskuussa 2019 tuli voimaan uudistus, jonka mukaan nainen saa hakea itsenäisesti passia ja matkustaa ilman miesholhoojan lupaa. Kuitenkaan miehen asema naisen holhoojana ei muuttunut. Holhooja on joko isä, aviomies, veli tai jopa naisen poikalapsi. Naisen opiskelu, avioituminen, mahdollinen työnteko ja esimerkiksi raha-asiat olivat edelleen täysin riippuvaisia holhoojan tahdosta.
pienoiskuva|Saudinaisten oikeuksien aktivisti Loujain al-Hathloul pidätettiin toukokuussa 2018. Hänet tuomittiin joulukuussa 2020 vankeuteen lähes kuudeksi vuodeksi.
Tammikuussa 2019 Saudi-Arabian oikeusministeriö hyväksyi uuden lain, joka ei antanut miehille mahdollisuutta erota vaimonstaan salaa ilmoittamatta heille ensin. Uudella asetuksella naiset saisivat tuomioistuimelta tekstiviestin, kun he ovat eronneet.
Turun Palloseuran SM-liigakausi 2016–2017
Turun Palloseuran SM-liigakausi 2016–2017 oli TPS:n järjestyksessään 70. pääsarjakausi. Kausi alkoi TPS:n osalta 16. syyskuuta 2016 kotiottelulla Oulun Kärppiä vastaan ja päättyi 13. maaliskuuta 2017 kotiottelulla Porin Ässiä vastaan. Joukkueen päävalmentajana jatkoi edelliseltä kaudelta tuttu Ari-Pekka Selin.
FlightGear
FlightGear Flight Simulator (käyttökielessä FlightGear ja lyhennettynä FGFS) on vapaan ohjelmiston lentosimulaattori. Se on saatavana muun muassa Windowsille, Linuxille ja Mac OS X:lle. Simulaattorin pelimoottori on SimGear. Simulaattori tukee moninpeliä, ja siihen on mallinnettu koko maapallon maisema.
Turun Palloseuran SM-liigakausi 2016–2017
Runkosarja
Turun Palloseura sijoittui runkosarjassa toiseksi saaden 13 pistettä ykköstä Tampereen Tapparaa vähemmän ja 2 pistettä kolmanneksi sijoittunutta Kalevan Palloa enemmän. Seura teki 167 maalia, mikä oli koko liigassa kolmanneksi eniten ja päästi 123 maalia, vähiten koko liigassa. TPS voitti varsinaisella peliajalla tasan puolet kaikista otteluistaan, yhteensä 30. Seuran hyökkääjä Jasper Lindsten voitti koko SM-liigan plus/miinustilaston lukemallaan +28.
FlightGear
Projekti aloitettiin vuonna 1996, mutta simulaattoria on kehitetty aktiivisesti vuodesta 1997 lähtien. Tällöin julkaistiin ensimmäinen versio. Simulaattorin uusin julkaisu on versio 3.4.
Edellisissä versioissa keskityttiin ennen kaikkea kaupunkien todentuntuisemmaksi tekemiseen, esimerkiksi korostamalla kaupunkien erilaisuuksia, tuomalla yöaikaan valot talojen ikkunoihin ja kehittämällä uusia talotyyppejä. Lisäksi lentokenttien kiitorataopasteet on muutettu kolmiulotteisiksi ja peliin on tehty lukuisia muita pieniä parannuksia. Edellisessä versiossa oli muun muassa kehittyneemmät säätehosteet, nopeammat latausajat ja merkittäviä parannuksia graafiseen käyttöliittymään ja käytettävyyteen.
Turun Palloseuran SM-liigakausi 2016–2017
Pudotuspelit
Pudotuspeleissä seura hävisi Helsingin HIFK:lle neljännesfinaalisarjan voitoin 2–4.
FlightGear
FlightGearin lähdekoodin lisenssi on GNU General Public License.
Mallinnetut lentokoneet
200px|thumb|Kuva ohjaamosta
Muun muassa seuraavat lentokoneet löytyvät mallinnettuina FlightGeariin:
Bromman lentoasema
Bromman lentoasema (, virallisesti ) on lentokenttä Tukholmassa. Lentoasema sijaitsee vain yhdeksän kilometrin päässä Tukholman keskustasta. Brommassa on vain yksi kiitotie (12/30). Nykyään Brommassa toimii pääasiassa BRA (Braathens Regional Airlines), joka lentää kotimaan lentoja eri puolille Ruotsia.
Bromman alkuperäinen lentoasemarakennus rakennettiin 1934–1936 ja sen suunnittelivat arkkitehdit Paul Hedqvist ja Nils Tesch. Bromma oli Tukholman kansainvälinen lentoasema vuoteen 1962, jolloin uusi Arlandan lentoasema syrjäytti sen.
Tulevaisuus
Ruotsin valtiopäivät on äänestänyt nurin maan hallituksen aikeet sulkea Bromman lentoasema Tukholmassa asuinrakentamisen tieltä. Kuriren-lehti uutisoi 30.3.2015: “Näyttää siltä, että Bromman lentoasema on pelastettu. Valtiopäivät äänesti liikennevaliokunnan esityksen mukaisesti sen puolesta, että punavihreän hallituksen suunnitelmat sulkea tärkeä lentoasema romutetaan.”
Lentoasemaa on modernisoitu 2010-luvun loppupuolella. Syksyllä 2017 avattiin uusi vastaanottohalli. Lähtöhallia ja muuta asemaa koskevat uudistukset on tarkoitus saada valmiiksi vuoden 2018 aikana.
Juominen
thumb|250px|[[Pakistanilainen lapsi juo vettä sotilaan avustamana.]] thumb|Eläimiä luonnonmukaisella juomapaikalla. Juomapaikkojen sijainnit määrittävät monien eläinlajien elinalueiden sijainteja. Juominen on nestemäisen aineen nauttimista suun kautta. Ihmisen juodessa juotava neste eli juoma nostetaan tavallisesti mukilla, juomalasilla tai muulla astialla suuhun, minkä jälkeen juoma nielaistaan. Joitakin juomia voidaan nauttia myös pillillä. Luonnonvaraiset eläimet juovat yleensä suoraan vedestä, kotieläimet myös astioista tai karja ja siipikarja myös juomakupeista tai muista juomalaitteista.
Juomiin sisältyvän veden saanti on välttämätöntä elämän kannalta. Veden lisäksi on lukuisia eri juomia. Tilaa, jolloin ihmiselle tulee pakollinen tarve saada vettä tai jotain muuta juomaa, kutsutaan janoksi. Nälkä tappaa ihmisen paljon hitaammin kuin jano. Siksi säännöllinen juominen on erittäin tärkeää.
Eräät juomat, kuten virvoitusjuomat ja alkoholijuomat, ovat suurina määrinä ja jatkuvasti nautittuina terveydelle vaarallisia.
Juomisen tärkeys
Ihminen on noin 62-prosenttisesti vettä, ja jo muutaman prosentin nestehukka heikentää työkykyä merkittävästi. Kahdenkymmenen prosentin vajaus johtaa kuolemaan. Ilman vettä ei voida tuottaa ruokaa eikä ylläpitää teollisuutta tai energiantuotantoa. Koska vettä poistuu ihmisestä monella tavalla, ihminen tarvitsee elääkseen jatkuvasti merkittäviä määriä vettä.
Valtion ravitsemusneuvottelukunnan suositus veden juomiselle on 1-1,5 litraa päivässä. Ei-tieteellisissä populaareissa artikkeleissa väitetään joskus että ihmisen pitäisi juoda jopa 3 litraa päivässä. Se hyödyllisyydestä ei ole mitään näyttöä ja se on luultavasti muoti-ilmiö.
Liiallinen veden juominen voi olla hengenvaarallista, sillä se voi äärimmäisissä tilanteissa johtaa aivojen turpoamiseen, välttämättömien elintoimintojen päättymiseen ja kuolemaan.
Nunavik
thumb|250px|Nunavik Québecin kartalla Nunavik on alue Kanadan Atlantinrannikolla. Se muodostuu Québecin provinssin pohjoisimmasta kolmanneksesta, ja sijaitsee kokonaisuudessaan alueen etelärajan muodostavan 55. leveyspiirin pohjoispuolella. Vuonna 2007 alueelle ehdotettiin itsehallinnollisen alueen perustamista.
Alue on Québecin inuitien kotialue, ja sen väkiluku on noin 11 000. Asukkaista 90 prosenttia on inuiteja. Asutus on keskittynyt alueen neljääntoista inuit-kylään sekä cree-intiaanien asuttamaan Whapmagoostuin kylään.
Nunavik tarkoittaa asuinpaikkaa paikallisella inuktitutin kielen murteella. Alueen asukkaat kutsuvat itseään nimeällä Nunavimmiut. Vuoteen 1912 saakka alue oli osa Luoteisterritorioihin kuulunutta Ungavan aluetta.
Maantiede
Nunavik on laaja, noin 507 000 neliökilometrin laajuinen alue, joka sijaitsee Québecin pohjoisosassa Hudsoninlahden ja Atlantin valtameren välisellä Ungavan niemimaalla. Osalla aluetta vallitsee arktinen, osalla subarktinen ilmasto.
Hallinto
Nunavik kuuluu Jamesinlahden alueen (Jamésie Territoryn) kanssa Nord-du-Québecin hallintoalueesen.
Vuoden 1978 James Bay and Northern Quebec Agreement ja Kativikin aluehallinnon perustaminen johtivat Nunavikin alueen laajempaan poliittiseen itsehallintoon. Kaikki alueen asukkaat ovat äänioikeutettuja alueellisissa vaaleissa. Kativikin aluehallinnon rahoituksesta puolet tulee Québecin hallitukselta, neljännes Kanadan liittovaltion hallinnolta ja loput paikallisista tuloista. Kuujjuaqissa kotipaikkaansa pitävä Makivik Corporation edustaa Pohjois-Québecin inuiteja hallituksien ja aluehallintojen yhteistyössä.
Whapmagoostuin cree-intiaanikylä kuuluu osana Cree Regional Authorityyn, joka puolestaan on osa cree-intiaanien suurneuvostoa (Grand Council of the Crees).
Talous
Laajan alueen maaperässä on monia rikkauksia. Kaivannaisista odotettiin saatavan tuloja kaivosyhtiöiltä.
Liikenne
Nunavikin tärkein liikenneyhteys on lentoliikenne. Alueella ei ole teitä, jotka yhdistäisivät sen muuhun provinssiin. Route Transtaïga (Trans-Taiga Road) päättyy 55. leveyspiirin lähelle Caniapiscaun patoaltaalle, useiden satojen kilometrien päähän Kuujjuaqin kylästä. Lentoliikennettä alueen kyliin on ympäri vuoden, lisäksi alueella on kesäisin ja syksyisin tarjolla laivayhteyksiä.
Tietoyhteiskuntaneuvosto
Tietoyhteiskuntaneuvosto oli Suomen valtioneuvoston 4. syyskuuta 2003 asettama määräaikainen elin, joka toimi Matti Vanhasen ensimmäisen hallituskauden loppuun vuoteen 2007. Tietoyhteiskuntaneuvoston asettamisesta sovittiin Vanhasen hallitusohjelmassa ja se korvasi aikaisemman tietoyhteiskunta-asiain neuvottelukunnan. Neuvoston puheenjohtajana toimi pääministeri Matti Vanhanen.
Valtioneuvoston jäsenistä neuvostoon kuuluivat myös varapuheenjohtajana toiminut liikenne- ja viestintäministeri Susanna Huovinen, puolustusministeri Seppo Kääriäinen, toinen valtiovarainministeri Ulla-Maj Wideroos ja opetusministeri Antti Kalliomäki. Muut jäsenet edustivat laajasti hallinnon, elinkeinoelämän ja järjestöjen eri osapuolia.
Neuvoston tehtävänä oli toimia tietoyhteiskunnan kehittämistä ohjaavana neuvottelu- ja koordinointielimenä sekä valtion eri hallinnonalojen välillä että hallinnon, järjestöjen ja elinkeinoelämän kesken. Sen tehtävänä oli erityisesti:
Tietoyhteiskuntaneuvoston sihteeristö työsti vuotuisen raportin valtioneuvostolle Suomen tietoyhteiskuntakehityksestä yhdessä neuvoston jaostojen kanssa sekä toimi tiedonvaihdon kanavana neuvoston eri jaostojen välillä. Pääsihteerinä toimi ohjelmajohtaja Katrina Harjuhahto-Madetoja valtioneuvoston kansliasta.
Eric Frenzel
Eric Frenzel (s. 21. marraskuuta 1988 Annaberg-Buchholz, Saksan demokraattinen tasavalta) on saksalainen uransa lopettanut yhdistetyn hiihtäjä. Hän on kolminkertainen olympiavoittaja, seitsenkertainen maailmanmestari ja viisinkertertainen maailmancupin kokonaiskilpailuvoittaja.
Frenzel on arvokilpailumitalien ja yhdistetyn maailmancupin kokonaiskilpailuvoittojen määrällä mitattuna kaikkien aikojen menestynein urheilija yhdistetyssä. Lisäksi hänellä on yhdessä Felix Gottwaldin kanssa eniten olympiamitaleita yhdistetyssä. Maailmancupissa hänellä on viiden kokonaiskilpailuvoiton lisäksi 43 osakilpailuvoittoa ja 83 palkintokorokesijoitusta.
Arvokilpailut
Frenzel sijoittui Sapporon maailmanmestaruuskilpailuissa 2007 normaalikilpailussa 22:nneksi. Kaksi viikkoa Sapporon MM-kilpailuiden jälkeen hän voitti Italian Tarvisiossa järjestetyissä junioreiden MM-kilpailuissa yhdistetyn sprinttikilpailun maailmanmestaruuden ja sai joukkuekilpailussa hopeaa. Liberecin MM-kilpailuissa 2009 hän sai joukkuekilpailussa hopeaa ja oli yhteislähtökilpailussa kahdeksas. Vancouverin olympialaisissa 2010 hän oli joukkuekilpailussa pronssilla ja normaalimäen Gundersen-kilpailussa kymmenes. Oslon MM-kilpailuissa 2011 Frenzel voitti normaalimäen Gundersen-kilpailussa kultaa, sai suurmäen Gundersen-kilpailuissa pronssia ja oli mukana sekä normaalimäessä että suurmäessä hopeaa voittaneessa Saksan joukkueessa. Val di Fiemmen MM-kilpailuissa 2013 hän oli normaalimäen Gundersen-kilpailussa neljäs. Suurmäen Gundersen-kilpailusta hän voitti kultaa. Joukkuesprintissä hän sai pronssia parinaan Tino Edelmann.
Sotšin olympialaisissa 2014 Frenzel voitti normaalimäen kilpailussa kultaa, joukkuekilpailussa hopeaa ja oli suurmäen kilpailussa kymmenes. Falunin MM-kilpailuissa 2015 hän voitti joukkuekilpailussa kultaa, sai hopeaa parisprintissä parinaan Johannes Rydzek sekä sijoittui normaalimäen Gundersen-kilpailussa neljänneksi ja suurmäen vastaavassa kilpailussa kymmenenneksi. Lahden MM-kilpailuissa 2017 hän sai kultaa joukkuekilpailussa ja parisprinttikilpailussa sekä hopeaa normaalimäen Gundersen-kilpailussa. Suurmäen Gundersen-kilpailussa hän oli seitsemäs. Pyeongchangin olympialaisissa 2018 hän saavutti kultaa normaalimäen Gundersen-kilpailusta, ja joukkuekilpailusta, sekä pronssia suurmäen Gundersen-kilpailusta. Seefeldin MM-kilpailuissa 2019 Frenzel voitti suurmäen Gundersen-kilpailun sekä parisprintin maailmanmestaruuden. Joukkuekilpailussa hän voitti hopeaa ja sijoittui normaalimäen Gundersen-kilpailussa 16:nneksi.
Kuivahko kangas
Etelä-Suomessa karuilla moreenimailla, mutta myös viljavemmilla hiekka- ja someromailla puolukkatyyppi on yleinen. Etelä-Suomen metsämaasta 28 prosenttia kuuluu puolukkatyyppiin.
Pohjanmaalla ja Kainuussa kuivahkoilla kangasmailla yleinen metsäkasvutyyppi on variksenmarja-puolukkatyyppi. Kasvusto on puolukkatyyppiä niukempi, mutta muistuttaa sen kasvustoa.
Eric Frenzel
Arvokilpailut
Planican MM-kilpailuissa 2023 Frenzel saavutti joukkuekilpailussa hopeaa ja sijoittui normaalimäen Gundersen-kilpailussa kymmenenneksi.
Kuivahko kangas
Kainuussa ja Peräpohjolassa mustikasta tulee kenttäkerroksen hallitseva varpu, minkä vuoksi pohjoisen kuivahkot kankaat ovat yleensä variksenmarja-mustikkatyyppiin luettavia.
Eric Frenzel
Maailmancup
Ensimmäisen voittonsa maailmancupissa Frenzel saavutti Klingenthalin yhteislähtökilpailussa 20. tammikuuta 2008. Samana päivänä kilpailtiin myös yhdistetyn sprinttikilpailu, jossa hän sijoittui toiseksi Ronny Ackermannin jälkeen. Karkauspäivänä 2008 Frenzel oli toinen Lahdessa järjestetyssä normaalikilpailussa, jossa voiton vei Norjan Petter Tande. Maailmancup-kauden 2007–2008 kokonaiskilpailussa Frenzel sijoittui seitsemänneksi. Kaudella 2009–2010 hän saavutti Seefeldin kilpailuissa ykkös- ja kakkossijan. Lisäksi hän oli kauden aikana viisi kertaa kolmas ja cupin kokonaispisteissä neljäs. Kaudella 2010–2011 Frenzel oli toinen Kuusamon avauskilpailussa sekä Lahden molemmissa kilpailuissa ja kolmas Ramsaun toisessa kilpailussa. Kokonaiskilpailun lopputuloksissa hän oli neljäs. Kaudella 2011–2012 Frenzel voitti Lillehammerissa käydyn sakkokierroskilpailun (Penalty Race). Cupin kokonaispisteissä hän oli kuudes.
Frenzel voitti maailmancupin kokonaiskilpailun kaudella 2012–2013 yli 200 pisteen erolla Jason Lamy Chappuis'hin. Frenzel voitti kauden aikana molemmat Seefeldin ja Klingenthalin kilpailut, Lahden kilpailun sekä ensimmäisen Oslon kilpailun.
Kuivahko kangas
Puolukkatyyppi
Puolukkatyyppiä (Vaccinium-tyyppi, VT) ilmenee erityisesti Etelä-Suomen moreeni-, hiekka- ja someromailla. Etelä-Suomen metsämaista 28 prosenttia kuuluu puolukkatyyppiin, jonka metsäveroluokka puunkasvun perusteella on ollut II.
Eric Frenzel
Maailmancup
Kaudella 2013–2014 hän voitti Kuusamon kilpailun, toisen Lillehammerin kilpailun, Ramsaun kilpailun, kaikki kolme Seefeldin kilpailua ja Oberstdorfin kilpailun sekä toistamiseen maailmancupin kokonaiskilpailun.
Kuivahko kangas
Puolukkatyyppi
Kenttäkerroksessa tyypillisiä kasveja ovat puolukan lisäksi mustikka ja kanerva, minkä lisäksi esiintyy myös vanamoa, nuokkutalvikkia, lillukkaa, metsätähteä, kevätpiippoa ja kultapiiskua.
Eric Frenzel
Maailmancup
Kaudella 2014–2015 hän voitti Lillehammerissa ja Chaux-Neuvessa sekä kaikki kolme kilpailua Seefeldissä ja molemmat Sapporon kilpailut. Hän voitti maailmancupin kokonaiskilpailun kolmannen kerran peräkkäin.
Kuivahko kangas
Puolukkatyyppi
Puolukkatyypin valtapuu on mänty, myös kuusia esiintyy. Joissain tapauksissa myös kuusi voi olla valtapuulaji.
Eric Frenzel
Maailmancup
Kaudella 2015–2016 hän voitti Ramsaun jälkimmäisen ja Chaux-Neuven ensimmäisen kilpailun sekä kolmantena vuonna peräkkäin kaikki kolme Seefeldin kilpailua; näistä viimeisen huolimatta kaatumisesta mäkiosuudella. Hän voitti myös Trondheimissa, Lahdessa sekä Schonachissa. Hän voitti maailmancupin kokonaiskilpailun neljännen kerran peräkkäin.
Kuivahko kangas
Variksenmarja-puolukkatyyppi
Variksenmarja-puolukkatyyppiä (Empetrum-Vaccinum-tyyppi, EVT) ilmenee Pohjanmaan ja Kainuun vyöhykkeiden rajoilla. Kasvillisuus muistuttaa puolukkatyyppiin kuuluvien kuivahkojen kankaiden kasvillisuutta. Variksenmarja-puolukkatyypin metsän metsäveroluokka puuntuoton perusteella on ollut II.
Eric Frenzel
Maailmancup
Kaudella 2016–2017 Frenzel voitti kaksi kilpailua Lillehammerissa, yhden Ramsaussa ja Lahdessa, kaksi Val di Fiemmessä, yhden Seefeldissä ja Trondheimissä sekä kaksi Schonachissa. Hän voitti maailmancupin kokonaiskilpailun viidennen kerran peräkkäin, johon ei ole pystynyt kukaan muu yhdistetyn urheilija.
Kuivahko kangas
Variksenmarja-puolukkatyyppi
Variksenmarja-puolukkatyypin kenttäkerroksen kasvillisuus on puolukkatyyppiä niukempaa, mutta samankaltaista. Valtapuu on mänty.
Eric Frenzel
Maailmancup
Kaudella 2017–2018 Frenzel voitti Ramsaussa ja Trondheimissa. Maailmancupin kokonaiskilpailussa hän oli kahdeksas. Kaudella 2018–2019 hän sijoittui kaksi kertaa toiseksi Lillehammerissa. Kokonaiskilpailussa hän oli kahdestoista. Kaudella 2019–2020 hän sijoittui parhaimmillaan neljänneksi Ramsaun ensimmäisessä ja Seefeldin toisessa kilpailussa. Kokonaiscupissa hän oli seitsemäs. Kaudella 2020–2021 hän sijoittui toiseksi Rukan toisessa kilpailussa sekä Val di Fiemmen toisesa kilpailussa. Klingenthalin ensimmäisessä kilpailussa hän oli kolmas. Maailmancupin kokonaiskilpailussa hän sijoittui viidenneksi.
Kuivahko kangas
Variksenmarja-mustikkatyyppi
Variksenmarja-mustikkatyyppiä (Empetrum-Myrtillius-tyyppi, EMT) ilmenee Kainuussa, mutta myös Peräpohjolassa. Se on Peräpohjolan yleisin metsätyyppi. Variksenmarja-puolukkatyyppi ja variksenmarja-mustikkatyyppi yhdessä kattavat lähes puolet Pohjois-Suomen metsäpinta-alasta. Variksenmarja-mustikkatyypin metsän metsäveroluokka puuntuoton perusteella on ollut III.
Eric Frenzel
Maailmancup
Kaudella 2021–2022 Frenzel sijoittui Rukan toisessa kilpailussa edelliskauden tapaan toiseksi. Lillehammerin kilpailussa ja Ramsaun toisessa kilpailussa hän sijoittui kolmanneksi. Val di Fiemmen ensimmäisessä kilpailussa hän sijoittui kolmanneksi. Maailmancupin kokonaiskilpailussa hän oli seitsemäs. Kaudella 2022–2023 hän sijoittui parhaimmillaan viidenneksi kauden avauskilpailussa Rukalla. Maailmancupin kokonaiskilpailussa hän sijoittui 18:nneksi.
Kuivahko kangas
Variksenmarja-mustikkatyyppi
Varpuina variksemarja-mustikkatyypin metsissä ovat variksenmarjan ja mustikan lisäksi puolukka, kanerva, juolukka ja suopursu. Heiniä ja ruohoja on vähän. Jäkäliä ja sammalia on jokseenkin saman verran.
Valtapuu on mänty, jonka seassa voi kasvaa hieskoivua.
Soistuminen
Kuivahkosta kankaasta tulee soistuessaan aluksi kangasräme ja soistumisen jatkuessa ja turvekerroksen paksuuntuessa siitä voi kehittyä useita erilaisia rämetyyppejä.
Kesämaitiainen
Kesämaitiainen (Leontodon hispidus) on asterikasvien (Asteraceae) heimoon, maitiaisten (Leontodon) sukuun kuuluva kasvilaji. Se muistuttaa paljolti sukulaislajiaan syysmaitiaista (Scorzoneroides autumnalis, syn. Leontodon autumnalis), joka Suomessa on selvästi yleisempi. Sen lisäksi kesämaitiainen muistuttaa myös suunnilleen yhtä yleistä harjuhäränsilmää (Hypochaeris maculata) sekä selvästi edellistä harvinaisempaa liuskalehtihäränsilmää (Hypochaeris radicata).
Kesämaitiainen kasvaa noin 30 senttimetriä korkeaksi ja sen varsi on lehdetön sekä useimmiten karvainen tai joskus vaaleasuomuinen. Kesämaitiaisen lehdet ovat suikeat ja mutkalaitaiset tai jonkin verran epäsäännöllisesti liuskoittuneet sekä karkeakarvaiset. Kesämaitiaisen kukinnot ovat keltaisia mykerökukintoja, kuten syysmaitiaisellakin. Kesämaitiaisen mykeröt ovat noin 3 cm leveitä ja sijaitsevat yksittäin varsien päissä. Kesämaitiaisen hedelmä on soikea ja haivenellinen.
Kesämaitiainen kasvaa kuivilla paikoilla, kuten niityillä, laidunmailla ja tienpientareilla. Suomessa kesämaitiainen on jokseenkin yleinen idässä, lähinnä Pohjois-Karjalassa, sekä paikoin muualla eteläisessä Suomessa. Ahvenanmaalla, länsirannikolla, Pohjanmaalla, Kainuussa sekä Lapissa kesämaitiaista ei tavata juuri lainkaan. Laji on kuitenkin melko yleinen Etelä-Ruotsissa.
Diplomi-insinööri
Diplomi-insinööri (dipl.ins., DI) on teknis-tieteellisen alan ylempi korkeakoulututkinto. Muita alan ylempiä korkeakoulututkintoja ovat arkkitehti ja maisema-arkkitehti. Diplomi-insinöörin tutkinnon suorittaneita on Suomen työelämässä noin 50 000–60 000, ja heidän suurin yksittäinen edunvalvojansa on Tekniikan Akateemisten Liitto TEK ry. Suomen yliopistoista valmistuu noin 2 300 diplomi-insinööriä vuodessa.
Tutkinto
Diplomi-insinöörin tutkinnon laajuus on yhteensä 300 opintopistettä, joista 180 kuuluu ensiksi suoritettavaan tekniikan kandidaatin tutkintoon (TkK) ja 120 varsinaiseen diplomi-insinöörin tutkintoon eli "maisteritason" opintoihin. Tämä sisältää opintojen lopuksi laadittavan diplomityön, jonka laajuus on 30 opintopistettä. Vanhassa järjestelmässä eli ennen 1.8.2005 opintonsa aloittaneilla tutkinnon laajuus oli 180 opintoviikkoa, johon sisältyi 20 opintoviikon suuruinen diplomityö. Vanhan järjestelmän mukaan opiskelevilla oli oikeus suorittaa tutkinto 31.7.2010 asti. Tämän jälkeen he siirtyivät automaattisesti uuden järjestelmän piiriin, jos eivät olleet jo sitä ennen vaihtaneet uuteen järjestelmään.
Diplomi-insinöörin tutkinto on yliopistotutkinto, ja perusopinnot poikkeavat luonteeltaan insinöörin ammattikorkeakoulututkinnosta. Tekniikan kandidaatin tutkinto-ohjelmaan sisältyy paljon teoreettista perustietoa muun muassa matematiikasta ja fysiikasta, joka on tarkoitettu pelkästään ylempään tutkintoon valmistautumista varten, kun taas insinöörin AMK-tutkinto painottaa enemmän ammattiaineita ja käytännön osaamista. Tutkintojen erojen vuoksi insinöörin AMK-tutkinnon suorittaneen on suoritettava enimmillään 60 opintopistettä täydentäviä opintoja, muun muassa matematiikan ja fysiikan alalta pyrkiessään opiskelijaksi suoraan uuteen 120 opintopisteen diplomi-insinöörin tutkintoon. Täydentäviä opintoja voi joutua suorittamaan myös silloin, jos on suorittanut kandidaatin tutkinnon tai insinöörin AMK-tutkinnon eri tieteestä tai koulutusohjelmasta. Jos täydentävien opintojen määrä kasvaa yli 60 opintopisteeksi, opiskelija ohjataan hakemaan tekniikan kandidaatin (TkK) tutkintoon. Täydentävien opintojen määrä päätetään tapauskohtaisesti.